为户部主事，擢云南道御史，疏劾江西税监李道纵役剥商，酿盗起衅状，乞正法，复请瑞王之藩及二王婚封不当逾期；东宫讲学不当久辍，语甚剀切。巡按广西，议镇土州，省邮符，诛交酋，纠强宗党羽，西陲以宁。历湖广左参政、江西按察使、陕西右布政使，转湖广左布政。时魏珰（魏忠贤）炽焰，诵德者醵金立祠，诲峻拒之，祸几不测。珰败，崇祯元年七月陟南太仆卿，未任卒，年六十四。